6. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 495 της 10/14 Νοεμ. 1984 (ΦΕΚ Α΄ 175) Υπαγωγή στην ασφάλιση του Ειδικού Τομέα Επικουρικής Ασφαλίσεως Μισθωτών που λειτουργεί στο Ι.Κ.Α. (ΙΚΑ-ΕΤΕΑΜ) του τακτικού Διοικητικού Προσωπικού του Οργανισμού Υδρεύσεως Θεσσαλονίκης. Άρθρο μόνο.-1.Το Τακτικό Διοικητικό προσωπικό του Οργανισμού Υδρεύσεως Θεσσαλονίκης υπάγεται υποχρεωτικά από 1.2.1983 στην ασφάλιση του Ειδικού Τομέα Επικουρικής Ασφάλισης Μισθωτών (ΙΚΑ-ΕΤΕΑΜ). 2.Οι οφειλόμενες εισφορές για το χρονικό διάστημα από της υπαγωγής στην ασφάλιση του Ειδικού Τομέα μέχρι της δημοσιεύσεως του παρόντος βαρύνουν τον Οργανισμό και τους τακτικούς Διοικητικούς υπαλλήλους αυτού κατά τα οριζόμενα από την παρ. 5 του άρθρ. 55 του Νόμ. 1140/81 ποσοστά αντίστοιχα. 3.Ο υπολογισμός των εισφορών αυτών γίνεται επί των εκάστοτε αποδοχών που καταβλήθηκαν στους ασφαλισμένους από της υπαγωγής τους στην ασφάλιση. 4.Το προκύπτον ποσόν εισφορών για το ανωτέρω χρονικό διάστημα καταβάλλεται από μεν τον εργοδότη εφάπαξ, ενός μηνός από τη δημοσίευση του παρόντος, από δε τους υπαλλήλους σε 6 ισόποσες μηνιαίες δόσεις παρακρατούμενες από τον εργοδότη από τις αποδοχές αυτών και αποδιδόμενες στο Ταμείο μαζί με τις τακτικές εισφορές. 